Document ID: 31993L0111

Komisijas Direktīva 93/111/EK
(1993. gada 10. decembris),
ar kuru groza Direktīvu 93/10/EEK par reģenerētas celulozes plēves materiāliem un izstrādājumiem, kas paredzēti saskarei ar pārtikas produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1988. gada 21. decembra Direktīvu 89/109/EEK par dalībvalstu tiesību aktu tuvināšanu attiecībā uz materiāliem un izstrādājumiem, kas paredzēti saskarei ar pārtikas produktiem [1], un jo īpaši tās 3. pantu,
tā kā ar Komisijas Direktīvas 92/15/EEK [2] 2. pantu no 1994. gada 1. jūlija aizliedz laist tirgū un izmantot reģenerētu celulozes plēvi, kas paredzēta saskarei ar pārtikas produktiem, ja tā neatbilst Padomes Direktīvai 83/229/EEK [3];
tā kā ar Komisijas Direktīvas 93/10/EEK [4] 5. pantu no 1994. gada 1. janvāra aizliedz laist tirgū un izmantot tādus pašus produktus, ja tie neatbilst ne šai direktīvai, ne Direktīvai 83/229/EEK;
tā kā tāpēc Direktīvas 93/10/EEK 5. pants ir jāgroza, lai novērstu pretrunu starp Direktīvās 92/15/EEK un 93/10/EEK noteiktajiem termiņiem;
tā kā šajā direktīvā paredzētie pasākumi ir saskaņā ar Pārtikas produktu pastāvīgās komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 93/10/EEK 5. panta 1. punkta otro ievilkumu aizstāj ar šādu:
"- no 1994. gada 1. janvāra aizliegt laist tirgū un izmantot reģenerētu celulozes plēvi, kam paredzēts saskarties ar pārtikas produktiem un kura neatbilst ne šai direktīvai, ne Direktīvai 83/229/EEK, izņemot plēvi, kuru ar Direktīvu 92/15/EEK aizliedz laist tirgū un izmantot no 1994. gada 1. jūlija."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Briselē, 1993. gada 10. decembrī

Labels: 20
3
17
15